  》 ร้านก๋วยเตี๋ยวเรือ 10 บาท  หาง่ายมาก อยู่ในซอยทางมาพาคลับ ตรงข้ามร้านขายสินค้าราคาถูก  ข้างจะเป็นทางเข้าอีกทางไปตะวันแดง สามารถจอดรถแถวๆ นั้นได้ 
  》ร้านนี้ไม่มีเส้นบะหมี่ (หมี่เหลือง) และวุ้นเส้นนะคะ ก๋วยเตี๋ยวน้ำตก ราคาชามละ 10 ฿ พิเศษ 20 ฿ จัมโบ้ 30 ฿ แต่ส่วนใหญ่จะทานธรรมดากัน แต่ถ้าใส่ถุงกลับ จะเริ่มต้นที่ 20฿ นะคะ
  》 ชามละ 10 ฿ น้ำซุปแบบไม่ปรุงอะไรเลย รสชาติปานกลาง ยังไม่รสจัดเข้มข้นเท่าไหร่ เอามาปรุงอีกหน่อยก็ได้รสชาติตามชอบละคะ
  》 ภายในชาม 10 ฿ไม่ได้ไก่กานะคะ เส้นก็เยอะพอควร ผักก็สมน่ำสมเนื้อ ส่วนหมู ลูก ชิ้น ตับ ก็ตามราคา แต่ไม่น่าเกลียด คนทานไม่มาก 2 ชามก็อิ่ม 
  》 นอกจากก๋วยเตี๋ยวน้ำตกแล้ว ยังมีขนมหวานแพ็คละ 10 บาทขาย อร่อยดีพอใช้ได้ รวมไปถึงขนมจีบ และหมูสะเต๊ะ  หมูสะเต๊ะ ต้องจ่ายตอนเสิร์ฟเลย มีหลายราคาตั้งแต่ 20฿ ขึ้นไป คอมเม้นรสชาติน้ำจิ้มหมูสะเต๊ะยังไม่ปังแต่ถ้าสั่งระหว่างรอก๋วยเตี๋ยวก็เคี้ยวไปเพลินๆ ค่ะ
  ● สรุป ● รสชาติ ปริมาณ คุณภาพ บริการ อยู่ระดับปานกลางค่ะ บางช่วงคนเข้าร้านพร้อมกันอาจได้อาหารช้า หมูสะเต๊ะแนะนำเดินไปที่หน้าเตาเองจะเร็วกว่าจดใส่ใบออเดอร์ก๋วยเตี๋ยว 
  